Corona - fortsat forsigtighed !

**Kære beboer**

Corona krisen er fortsat ikke drevet over… hvorfor jeg hermed vil give et meget personligt opråb til alle vore beboere. Vore håndværkere oplever, at de udsendte vejledninger ikke bliver overholdt – hvilket sætter dem i en større risiko men også beboeren selv. Vi har bedt håndværkerne om, såfremt vejledning ikke bliver overholdt efter en høflig påmindelse, at forlade boligen igen. Uden at foretage reparationen. B42 har ligeledes ansatte eller ansatte med pårørende i risikogruppen og det skal under ingen omstændigheder være en risiko at gå på arbejde. Dernæst vil ingen ansatte i B42 kunne acceptere at være smittekilde overfor vore beboere.

Er du syg eller udviser du symptomer så vær ærlig – afbestil arbejdet og vi finder en ny tid.

**Vær desuden opmærksom på følgende:**

1. Er det muligt for håndværkerne at udføre arbejdet når du ikke er hjemme kan I aftale en eventuel placering af nøgle mm. Således undgår vi kontakt.
2. Er det ikke muligt at forlade hjemmet kortvarigt, så aftal med håndværkeren hvordan han skal gå igennem boligen for at komme frem til skaden og ophold dig i et særskilt rum.
3. Håndværkeren vil evt. desinficere og/eller rengøre området før og efter arbejdet.
4. Håndværkeren vil møde op iført maske og handsker og vil kunne lægge masken fra sig når vi opholder os i separate rum.
5. Såfremt du eller håndværkeren ikke overholder ovenstående regler er det tilladt for begge at afbryde arbejdet. Det skal ikke være utrygt for dig eller håndværkeren.

**Vi skal alle passe godt på hinanden.**

Med venlig hilsen

Boligforeningen B42

Mikael Jensen

direktør